La Jamaia

La Jamaia (La Jemaye en francés) es una anciana comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània. Dempuei lo 1er de genier 2017 es fusionada emb Pontairaud e es venguda comuna delegada e chapluec de la comuna novela de La Jamaia e Pontairaud.

Geografia
[{  "type": "ExternalData",  "service": "geoline",  "ids": "Q1070213",  "properties": {  "fill": "#fc3",  "stroke": "#fc6600"  }}]
 Perimètre dau territòri 

Toponimia
La prononciacion es [lɒðɒ’majɒ]https://web.archive.org/web/20160304081244/http://communes-oc.cg24.fr/cantons/st-aulaye/LA-JEMAYE.htm.
Las fòrmas ancianas son La Franagge, au segle XIII, Ecclesia de S. Viviano, sens data, Parochia de la Vuiana, en 1365, La Franayge, en 1556, La Jaumarie, au segle XVI, Saint-Bibien de Lajemaye, en 1648, La Jamaye, sens data, Lajemaye, sens data, La Gemaye, au segle XVIIIChantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 182. Las fòrmas coma La Franagge, La Franayge an pas ren a veire emb lo nom moderne e desjògan tota temptativa d'interpretacion daus toponimistas; lo vilatge èra tròp lonh, a l'Edat Mejana, de las regions francofònas per poder pensar a un derivat de frêne, nom francés dau fraisse; la Vuiana s'explica per lo nom dau sent dedicatari de l'egleisa, probablament Sent Bebian de Santas, confondut sistematicament emb Sent Vivian de Sebàstia. La fòrma qu'esclara las atestacions pus recentas e lo nom actuau es La Jaumarie, en francés; Chantal Tanet e Tristan Hordé, seguts per lo site de las comunas de Dordonha, l'explican coma la propietat de Jaumard, derivat dau pichon nom Jaume, Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 368 equivalent de la fòrma sabenta Jacme. La Jaumarie (en francés) es tanben un luec de Cujac e donc lo nom es pas isolat a l'entorn. En teoria, *La Jaumaria, emb lo sufixe femenin -aria, pòt èsser format directament sus Jaume, mas coma Jaumard es un nom frequent en Perigòrd https://www.filae.com/nom-de-famille/JAUMARD.html, vau mai lo privilegiar. L'evolucion seriá La Jaumariá > *La Jaumària (reculament de l'accent, frequent en lemosin) > *La Jamària > La Jamà(r)ia, escrit La Jamaia. Per lo passatge de *La Jaumària a *La Jamària, l'aparenta simplificacion dau diftongue pòt tanben èsser una remotivacion per Jacme, prononciat Jame.

 Istòria 
 En 2017, La Jamaia venguet comuna delegada de La Jamaia e Pontairaud. La Jamaia e Pontairaud es una comuna novela creada lo 1er de decembre 2016 per préner efecta au 1er de genier 2017 Arrestat que pòrta creacion de la comuna novèla de La Jamaia e Pontairaud  siti Prefectura de Dordonha, paginas 52-56, 1er de decembre de 2016.

Administracion

 Davant la refòrma cantonala de 2014, aplicada en 2015, la comuna èra dau canton de Senta Aulaia; es aura dau canton de Rabairac.

 Demografia 

 Luecs e monuments 

 Personalitats ligadas emb la comuna 

Veire tanben
 Comunas de Dordonha

 Ligams extèrnes 

Nòtas

Categoria:Comuna de Dordonha
Categoria:Comuna de Perigòrd